اسماعیل حیدری
اسماعیل حیدری، آذربایجانین ایلک و ان بؤیوک استندآپ کمدی یاپانی اولاراق، 1328 ده مراغا شهرینده آنادان اولدو.
مراغانین خواجه نصیر اوخولوندا درس اوخوماقا باشلایان اسماعیل حیدری، دوققوزونجو کیلاس دا، سئوگی و عشق ماجرالارینا گؤره درسی بوشلویوب ارتشه گیردی.
آناسینین ریضایتی اولمادیغی اوچون ده ارتش دن چیخیب، یول ایداره سینده ایستیخدام اولدو
آتمیش و یئتمیشینجی ایللرده، ائولرده اولان قوناقلیقلارا دعوت اولوب، او زامانلارین ایلک استندآپ کمدیسین ایجرا ائلییهن اسماعیل حیدری، تئزلیکجه میللت آراسیندا اؤزونه یئر تاپدی.اونون کاسئت ناوارلاری و ویدئولاری میللت آراسیندا الدن اله اولوب، قولاقلارین و گؤزلرین قوناغی اولوب دوداقلارا گولوش گتیردی.
اوستاد اسماعیل حیدری نین ایفالاریندا ایشلهتدیگی سؤزلر، دیللر ازبری اولوب خالق آراسیندا یاییلدی.
هوشو و ژیلی، مشهد، باغ وحش، قوسما داواسی، اوتو میخون دیبینده، اینهنن خال دؤومک، دور بزن، نائب، کاسیب و دؤلتلینین یاس تؤرهنی، کارمند شئعری و باشقا ایفالار، اوستادین ان سئویملی ایفالاریندا اولدولار.
بو آرادا "مشهد خاطیرهسی" هر ایفادان چوخ میللت آراسیندا یئر آلدی. اوستادین مشهد خاطیره سی خالق آراسیندا فیرتینا سالاراق، دیل دن دیله ائودن ائوه دولوب داشدی. کند و کندلی لرین مشهده گئتماق ماجرالارینا طنز قاتیب و سرگیلهین اسماعیل حیدری، آرتیق تبریز دئییل، بوتون آذربایجان دا تانیندی.
88 جی ایلده قزوینده تیراختورون اویونونا گئدیب اؤزون بیر تیراختور یانداشی اولدوغونو گؤسته ردی.
99 جی ایل دن بو یانا اوستادین قند خستهلیگی نهدهنی ایله، ایفالاری آزالیب، دوربین اؤنونه چیخیش ائتمهدی.
94 جی ایل ده اوستادین اؤلوم خبری مئدیالاردا یاییلدی، بوتون میللت نیگران اولاراق بو خبرین یالان اولدوغون گؤزلویوردولر. و آرتیق اوستاد حیدری ویدئو دانیشیقیندا بو خبرین یالان اولدوغونو سؤیله دی آنجاق خستهلیگینین شیددتلی اولدوغوندا بیلدیردی.
قند خستهلیگی نهدهنینه گؤره ایکی قیچین ده کسماغا مجبور قالدی.
95 جی ایلده کرج،مراغا و بیر نئچه شهرده ایفالارینا باشلادی، اسکی زامانلار میللتین گؤزونده جانلاناراق ایفالاریندا اینه سالماغا یئر قالمادی. و بو اوستادین، میللتین اوره گینده درین یئری اولدوغونو گؤسته ردی.
و آرتیق 96 جی ایلین دی آیینین ایکی سینده اوستاد فانی دونیانی ترک ائدیب ، سئونله رینین اوره یینه داغ قویدو.
ائله دیگی وصیته گؤره اونو آذربایجان و آنادان اولان شهرینده توپراغا تاپشیردیلار.
قایناق: قه فه
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab